google/wiki40b huggingface dataset:
ज्वालामुखीय झील

ज्वालामुखीय झील ऐसी झील को कहा जाता है जो किसी ज्वालामुखी के मुख में पानी भर जाने से बन जाती हो। ज्वालामुखीय झीलें जीवित या मृत ज्वालामुखी दोनों में बन सकती हैं। आम तौर से इनमे पानी वर्षा या हिमपात से भर जाता है। यदि किसी जीवित ज्वालामुखी में झील बनी हो और वह ज्वालामुखी फटना शुरू हो जाये, तो ऐसी झीलें तेज़ी से उबल कर ख़ाली हो जातीं हैं। इण्डोनेशिया में स्थित तोबा झील विश्व की सबसे बड़ी ज्वालामुखीय झील है।

आकार और द्वीप

क्योंकि ज्वालामुखीय झीलें ज्वालामुखियों के शिखर पर उनके मुंह में बनती है इसलिए इन झीलों का आकार आम तौर पर गोल होता है। जब ज्वालामुखी फटना बंद हो जाता है तो मुंह में लावा जमकर एक पत्थर की सतह बना देता है। यही सतह ज्वालामुखीय झील का नीचे का फ़र्श होती है। अगर लावा उबड़-खाबड़ रूप से जम गया हो, तो वह कुछ पहाड़ियां-सी भी बना देता है, जो की कभी-कभी झील के पानी से भर जाने पर झील में छोटे द्वीपों का रूप धारण कर लेतीं हैं। अगर ज्वालामुखी शांत रहे तो समय के साथ साथ इन द्वीपों पर घास, पौधे या पेड़ भी कभी-कभी जड़ पकड़ लेतें हैं।

पानी का रंग-रूप

ज्वालामुखीय झीलें अक्सर ऊँचाई पर होती हैं और उनके इर्द-गिर्द का क्षेत्र ज्वालामुखी के पुराने विस्फोटों के कारण साफ़ हो चुका होता है। इसलिए, अगर ज्वालामुखी मृत हो (या जीवित होते हुए भी लम्बे समय के लिए शांत रहा हो) इन झीलों का पानी अक्सर बहुत साफ़ और नीला नज़र आता है। अमेरिका के आरेगोन राज्य में स्थित क्रेटर लेक अपने साफ़ और नीले पानी के लिए विश्व-भर में मशहूर है। लेकिन अगर ज्वालामुखी से अभी भी गैस निकल रही हो, तो उस विषैली गैस के बुलबुले लगातार इस झील में उठते रहते हैं, जिस से एक तो पानी का रंग गाढ़ा (हरा, भूरा या काला-सा) हो जाता है और दूसरा गैस के मिलने से पानी में कुछ मात्रा में अम्ल (यानि तेज़ाब) भी बन जाता है।
युक्रेन के राष्ट्रपति

युक्रेन के राष्ट्रपति:
आलू चोखा

आलू चोखा
[[श्रेणी:बिहार का खाना]
२७६६ ईसा पूर्व

२७६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आकृति-विज्ञान

आकृति-विज्ञान (अंग्रेजी: Morphology मॉर्फोलॉजी), जीव विज्ञान की एक शाखा है जिसके अंतर्गत किसी जीव की आकृति, उसकी संरचना और उसके विशिष्ट संरचनात्मक गुणों का अध्ययन किया जाता है।
आकृति-विज्ञान के अंतर्गत किसी जीव की बाहरी रचना जैसे कि उसकी आकृति, संरचना, रंग, पैटर्नआदि पहलुओं के अतिरिक्त उसके आंतरिक अंगों जैसे कि अस्थियां, यकृत इत्यादि की आकृति और संरचना को भी शामिल किया जाता है। आकृति-विज्ञान, जीव विज्ञान की एक अन्य शाखा शरीर क्रिया विज्ञान (अंग्रेजी: Physiology फिजियोलॉजी), का ठीक विपरीत होता है, जिसमें विभिन्न अंगों के कार्यों का अध्ययन किया जाता है।
गणनांक

गणित में, किसी समुच्चय का गणनांक "समुच्चय के तत्त्वों की संख्या" का एक मापन है। उदाहरण के लिए, समुच्चय A = {2, 4, 6} में 3 तत्त्व शामिल हैं, और इसलिए A का गणनांक 3 हैं।
समुच्चय के गणनांक को उसका आकार भी कहते है जब आकार की अन्य धारणाओं के साथ कोई संभ्रम नहीं हो।
कुनिका

कुनिका हिन्दी फ़िल्मों की एक अभिनेत्री हैं।
मानसा जिला, भारत

विवरण

मानसा में पूरे पंजाब में कपास की सबसे अधिक पैदावार के लिए इसे "श्वेतस्वर्ण क्षेत्र" (एरिया ऑफ व्हाइट गोल्ड) के नाम से जाना जाता है। मानसा ऐतिहासिक दृष्टि से काफी महत्वपूर्ण है। यह जिला बठिंडा ज़िले के उत्तर-पश्चिम, संगरुर ज़िले के उत्तर-पूर्व और हरियाणा राज्य की दक्षिण सीमा से लगा हुआ है। कृषि ज़िले के लोगों का प्रमुख व्यवसाय है। ज़िले का एस. टी. डी (STD) कोड ०१६५२ है।
वुलर झील

पुराना नाम व नामोत्पत्ति

प्राचीनकाल में 'महापद्म देवता' इस झील के अधिदेवता थे और उनके नाम पर इस झील को 'महापद्मसर' कहा जाता था। झील का अकार बड़ा होने से यहाँ दोपहर में बड़ी लहरें उठती हैं जिस से इसकी शांत सतह पर देखते-ही-देखते ऊँची और ख़तरनाक लहरे उठने लगती हैं। संस्कृत में इन कूदती हुई लहरों को 'उल्लल' कहा जाता है और यही नाम विकृत होकर 'वुलर' पड़ गया।

ज़ैनुल द्वीप

वुलर के पूर्वोत्तरी कोने में ज़ैनुल लंक नामक एक द्वीप है ('लंक' कश्मीरी भाषा में 'द्वीप' के लिए शब्द है)। यह एक कृत्रिम द्वीप है जो सन् १४४४ में कश्मीर के सुलतान ज़ैन-उल-अबदीन​ ने बनवाया था। वे अपनी धार्मिक सहनशीलता के लिए जाने जाते थे और उन्हें हिन्दू व मुस्लिम कश्मीरी लोग इज़्ज़त से 'बुड शाह' (यानि बड़े शाह या महान शाह) के नाम से याद करते हैं। १५वीं सदी के कश्मीरी इतिहासकार जोनराज के अनुसार यह द्वीप बुड शाह ने नाविकों को वुलर में तूफ़ानी स्थितियों में आश्रय देने के लिए बनवाया था। इसपर अभी भी खँडहर मौजूद हैं। जिस काल में उन्होंने यह द्वीप बनवाया था उस समय वुलर थोड़ी अधिक बड़ी थी और टापू झील के बीच में था। धीरे-धीरे वुलर एक तरफ़ से सूखकर सिकुड़ गई और द्वीप अब उसके एक कोने में है।
संकिसा बसंतपुर, फर्रूखाबाद

यातायात

यहां आने जाने के लिए एक मात्र साधन है सडक मार्ग। यह स्थान शहर फर्रुखाबाद से लग्भग ४५ किलोमीटर दूर है।

आदर्श स्थल

यहां बौद्ध धर्म का पुरातात्विक महत्व का एक स्थान भी है। दुनिया के अनेक देशों ने यहां पर बौद्ध मन्दिर तथा यात्री निवासहगृह भी बना रखे हैं। मूल बौद्ध स्थल पर सुरक्षा की दृश्टि से बाउन्ड्री करवा दी गयी है तथा कुछ सैनिक भी तैनात कर दिये हैं। यहां बौद्ध रीति से बना हुआ पक्की ईंटों का एक चबूतरा है। पास में ही एक बलुए पत्थर का स्तम्भ है। स्तम्भ के शीर्श पर हाथी बन हुआ है। सम्भवतः इसे सम्राट अशोक ने बनवाया। यह स्थान फर्रुखबाद जिले के दक्षिण-पश्चिम क्षेत्र पर पडता है। यहां वर्ष मे एक बार बुद्ध-पूर्णिमा के दिन अन्तर्राष्ट्रीय मेला लगता है। लोगों का यह विश्वास है कि तथागत बुद्ध अपने जीवनकाल में यहां अनेक बार आये।
हिंदी साहित्य सभा, टोरंटो

हिन्दी साहित्य सभा टोरंटो में १९९७ से अपने वर्तमान रूप में काम कर रही है। तब से आज तक इस संस्था ने हिन्दी के क्षेत्र में कई महत्त्वपूर्ण योगदान दिये हैं। छोटे-बड़े कार्यक्रमों से लेकर, संकलन व पुस्तक प्रकाशन तक, सभी में इस संस्था ने अपना योगदान दिया है। आज भी ये संस्था सिर्फ़ टोरांटो में ही नहीं वरन् अन्तर्राष्ट्रीय स्तर पर हिन्दी के प्रचार-प्रसार में लगी है।
जोवाई

जनसांख्यिकी

जोवाई नगरपालिका जयन्तिया हिल्स जिले के थाड्लास्केइन ब्लॉक में स्थित है। नगर १३ वार्ड्स में बंटा हुआ है जहाम प्रत्येक ५ वर्ष में आम चुनाव होते हैं। वर्ष २०११ की जनगणानुसार नगर में कुल ४९४२ परिवार रहते हैं और कुल जनसंख्या २८,४३० है जिसमें १३,६७५ पुरुष एवं १४,७५५ स्त्रियां हैं। इस प्रकार यहां का औसत लिंगानुपात १,०७९ है।
६ वर्ष तक के बच्चों की संख्या ३,८५७ है जो कुल जनसंख्या का १४% है। यहां १९५८ पुरुष एवं १८९९ महिला बच्चे हैं। अतः बाल लिंगानुपात ९७० है जो औसत लिंगानुपात (१०७९) से कम है।
२०११ के अनुसार यहां की साक्षरता दर ९१.१% है जो जिले की दर ६१.६% से बहुत ऊपर है। पुरुष दर ९१.८३% जबकि स्त्री दर ९०.४४% है।
नगरपालिका के अधीन कुल ४,९४२ घर हैं जिनमें मूलभूत आवासीय सुविधाएं जैसे विद्युत, जल एवं मल-निकास आदि उपलब्ध हैं।

आवागमन

जोवाई ७० कि॰मी॰ दूर स्थित राजधानी शिलांग से सड़कमार्ग द्वारा भली भांति जुड़ा हुआ है। जोवाई नगर राष्ट्रीय राजमार्ग ४४ पर स्थित है जो असम, मेघालय, त्रिपुरा, मिज़ोरम एवं मणिपुर के भाग विशेषकर लमका (चूढ़चंद्रपुर) जहां का एकमात्र यात्रा साधन ये राजमार्ग ही है- इन सबसे जुड़ा हुआ है। इस मार्ग से जाने पर रास्‍ते में कई पठार और सुंदर दृश्‍यों वाले गांव पड़ते है जो मन मोह लेते है। इस मार्ग पर कुछ बसें भी चलती हैं, किन्तु यात्रियों एवं माल से लदी होती हैं। जिले का सर्वाधिक प्रचलित और सुलभ साधन यहां चलती टाटा सूमो और टाटा इण्डिका यात्री टैक्सी सेवा हैं जो साझे यात्री भाड़े पर चलती हैं। इनके द्वारा शिलांग से जोवाई का किराया २०१८ में १०० रुपये होता है और साथ दिन भर ही बढिया सेवा भी सुलभ रहती है। 
इनके अलावा यहां कोई रेल मार्ग उपलब्ध नहीं है। यहां का निकटतम सुलभ रेलवे स्टेशन गुवाहाटी है जो यहां से लगभग १६० कि॰मी॰ दूर स्थित है।
निकटतम वायु सेवा राजधानी के शिलांग विमानक्षेत्र से सीमित रूप से मात्र कोलकाता के लिए उपलब्ध है। इसके बाद दूसरा विमानक्षेत्र गुवाहाटी विश्वविद्यालय स्थित लोकप्रिय गोपीनाथ बारदोलोई अन्तरराष्ट्रीय विमानक्षेत्र है।
पशुपतिनाथ मन्दिर (नेपाल)

इतिहास एवं किंवदंतियाँ

किंवदंतियों के अनुसार इस मंदिर का निर्माण सोमदेव राजवंश के पशुप्रेक्ष ने तीसरी सदी ईसा पूर्व में कराया था किंतु उपलब्ध ऐतिहासिक दस्तावेज़ 13वीं शताब्दी के ही हैं। इस मंदिर की कई नकलों का भी निर्माण हुआ है जिनमें भक्तपुर (1480), ललितपुर (1566) और बनारस (19वीं शताब्दी के प्रारंभ में) शामिल हैं। मूल मंदिर कई बार नष्ट हुआ। इसे वर्तमान स्वरूप नरेश भूपतेंद्र मल्ल ने 1697 में प्रदान किया।
नेपाल महात्म्य और हिमवतखंड पर आधारित स्थानीय किंवदंती के अनुसार भगवान शिव एक बार वाराणसी के अन्य देवताओं को छोड़कर बागमती नदी के किनारे स्थित मृगस्थली चले गए, जो बागमती नदी के दूसरे किनारे पर जंगल में है। भगवान शिव वहां पर चिंकारे का रूप धारण कर निद्रा में चले गए। जब देवताओं ने उन्हें खोजा और उन्हें वाराणसी वापस लाने का प्रयास किया तो उन्होंने नदी के दूसरे किनारे पर छलांग लगा दी। इस दौरान उनका सींग चार टुकडों में टूट गया। इसके बाद भगवान पशुपति चतुर्मुख लिंग के रूप में प्रकट हुए।
भारत के उत्तराखण्ड राज्य में स्थित प्रसिद्ध केदारनाथ मंदिर की किंवदंती के अनुसार पाण्डवों को स्वर्गप्रयाण के समय भैंसे के स्वरूप में शिव के दर्शन हुए थे जो बाद में धरती में समा गए लेकिन भीम ने उनकी पूँछ पकड़ ली थी। ऐसे में उस स्थान पर स्थापित उनका स्वरूप केदारनाथ कहलाया, तथा जहाँ पर धरती से बाहर उनका मुख प्रकट हुआ, वह पशुपतिनाथ कहलाया।
चित्रकूट धाम

विवरण

कर्वी मंदाकिनी नदी के किनारे पर बसा भारत के सबसे प्राचीन तीर्थस्थलों में एक है। उत्तर प्रदेश और मध्य प्रदेश  में 38.2 वर्ग किलोमीटर के क्षेत्र में फैला शांत और सुन्दर चित्रकूट प्रकृति और ईश्वर की अनुपम देन है। चारों ओर से विन्ध्य पर्वत श्रृंखलाओं और वनों से घिरे चित्रकूट को अनेक आश्चर्यो की पहाड़ी कहा जाता है। मंदाकिनी नदी के किनार बने अनेक घाट और मंदिर में पूरे साल श्रद्धालुओं का आना-जाना लगा रहता है। माना जाता है कि भगवान राम ने सीता और लक्ष्मण के साथ अपने वनवास के चौदह वर्षो में ग्यारह वर्ष चित्रकूट में ही बिताए थे। इसी स्थान पर ऋषि अत्रि और सती अनसुइया ने ध्यान लगाया था। ब्रह्मा, विष्णु और महेश  ने चित्रकूट में ही सती अनसुइया के घर जन्म लिया था।

कामदगिरि

इस पवित्र पर्वत का काफी धार्मिक महत्व है। श्रद्धालु कामदगिरि पर्वत की 5 किलोमीटर की परिक्रमा कर अपनी मनोकामनाएं पूर्ण होने की कामना करते हैं। जंगलों से घिरे इस पर्वत के तल पर अनेक मंदिर बने हुए हैं। चित्रकूट के लोकप्रिय कामतानाथ और भरत मिलाप मंदिर भी यहीं स्थित है।

रामघाट

राम घाट वह घाट है जहाँ प्रभु राम नित्य स्नान किया करते थे l इसी घाट पर राम भरत मिलाप मंदिर है और इसी घाट पर गोस्वामी तुलसीदास जी की प्रतिमा भी है l 
मंदाकिनी नदी के तट पर बने रामघाट में अनेक धार्मिक क्रियाकलाप चलते रहते हैं। घाट में गेरूआ वस्त्र धारण किए साधु-सन्तों को भजन और कीर्तन करते देख बहुत अच्छा महसूस होता है। शाम को होने वाली यहां की आरती मन को काफी सुकून पहुंचाती है।

जानकी कुण्ड

रामघाट से 2 किलोमीटर की दूरी पर मंदाकिनी नदी के किनार जानकी कुण्ड स्थित है। जनक पुत्री होने के कारण सीता को जानकी कहा जाता था। माना जाता है कि जानकी यहां स्नान करती थीं। जानकी कुण्ड के समीप ही राम जानकी रघुवीर मंदिर  और संकट मोचन मंदिर है।

स्फटिक शिला

जानकी कुण्ड से कुछ दूरी पर मंदाकिनी नदी के किनार ही यह शिला स्थित है। माना जाता है कि इस शिला पर सीता के पैरों के निशान मुद्रित हैं। कहा जाता है कि जब वह इस शिला पर खड़ी थीं तो जयंत ने काक रूप धारण कर उन्हें चोंच मारी थी। इस शिला पर राम और सीता बैठकर चित्रकूट की सुन्दरता निहारते थे।

अनसुइया अत्रि आश्रम

स्फटिक शिला से लगभग 4 किलोमीटर की दूरी पर घने वनों से घिरा यह एकान्त आश्रम स्थित है। इस आश्रम में अत्रि मुनी, अनुसुइया, दत्तात्रेयय और दुर्वासा मुनि की प्रतिमा स्थापित हैं।

गुप्त गोदावरी

नगर से 18 किलोमीटर की दूरी पर गुप्त गोदावरी  स्थित हैं। यहां दो गुफाएं हैं। एक गुफा चौड़ी और ऊंची है। प्रवेश द्वार संकरा होने के कारण इसमें आसानी से नहीं घुसा जा सकता। गुफा के अंत में एक छोटा तालाब है जिसे गोदावरी नदी कहा जाता है। दूसरी गुफा लंबी और संकरी है जिससे हमेशा पानी बहता रहता है। कहा जाता है कि इस गुफा के अंत में राम और लक्ष्मण ने दरबार लगाया था।

हनुमान धारा

पहाड़ी के शिखर पर स्थित हनुमान धारा में हनुमान की एक विशाल मूर्ति है। मूर्ति के सामने तालाब में झरने से पानी गिरता है। कहा जाता है कि यह धारा श्रीराम ने लंका दहन से आए हनुमान के आराम के लिए बनवाई थी। पहाड़ी के शिखर पर ही 'सीता रसोई' है। यहां से चित्रकूट का सुन्दर दृष्य देखा जा सकता है।

भरतकूप

कहा जाता है कि भगवान राम के राज्याभिषेक के लिए भरत ने भारत की सभी नदियों से जल एकत्रित कर यहां रखा था। अत्रि मुनि के परामर्श पर भरत ने जल एक कूप में रख दिया था। इसी कूप को भरत कूप के नाम से जाना जाता है। भगवान राम को समर्पित यहां एक मंदिर भी है।
मुकुटधर पाण्डेय

परिचय

उनका जन्म छत्तीसगढ़ राज्य के बिलासपुर जिले के एक छोटे से गाँव बालपुर में ३० सितम्बर सन् १८९५ ई० को हुआ। वे अपने आठ भाईयों में सबसे छोटे थे। इनकी प्रारंभिक शिक्षा गाँव में ही हुई। इनके पिता पं.चिंतामणी पाण्डेय संस्कृत के प्रकाण्ड विद्वान थे और भाइयों में पं० लोचन प्रसाद पाण्डेय जैसे हिन्दी के ख्यात साहित्यकार थे। बाल्‍यकाल में ही पिता की मृत्यु हो जाने पर बालक मुकुटधर पाण्डेय के मन में गहरा प्रभाव पड़ा किन्तु वे अपनी सृजनशीलता से विमुख नहीं हुए। 
उनका निधन ६ नवम्बर १९८९ को हुआ।

साहित्यिक अवदान

सन् १९०९ में १४ वर्ष की उम्र में उनकी पहली कविता आगरा से प्रकाशित होने वाली पत्रिका 'स्वदेश बांधव' में प्रकाशित हुई एवं सन् १९१९ में उनका पहला कविता संग्रह ‘पूजा के फूल’ प्रकाशित हुआ। देश की सभी प्रमुख पत्रिकाओं में लगातार लिखते हुए मुकुटधर पाण्डेय ने हिन्दी पद्य के साथ-साथ हिन्दी गद्य के विकास में भी अपना अहम योग दिया। पत्र पत्रिकाओं में प्रकाशित अनेक लेखों व कविताओं के साथ ही उनकी पुस्तकाकार रूप में प्रकाशित कृतियाँ इस प्रकार हैं – ‘पूजाफूल (१९१६), शैलबाला (१९१६), लच्छमा (अनूदित उपन्यास, १९१७), परिश्रम (निबंध, १९१७), हृदयदान (१९१८), मामा (१९१८), छायावाद और अन्य निबंध (१९८३), स्मृतिपुंज (१९८३), विश्वबोध (१९८४), छायावाद और श्रेष्ठ निबंध (१९८४), मेघदूत (छत्तीसगढ़ी अनुवाद, १९८४) आदि प्रमुख हैं।

रचनाएं

पूजाफूल (१९१६),
शैलबाला (१९१६),
लच्छमा (अनूदित उपन्यास, १९१७),
परिश्रम (निबंध, १९१७),
हृदयदान (१९१८), 
मामा (१९१८),
छायावाद और अन्य निबंध (१९८३), 
स्मृतिपुंज (१९८३), 
विश्वबोध (१९८४), 
छायावाद और श्रेष्ठ निबंध (१९८४), 
मेघदूत (छत्तीसगढ़ी अनुवाद, १९८४)
[कानन कुसुम][उदगार]

पुरस्कार

हिन्‍दी के विकास में योगदान के लिये इन्हें विभिन्न अलंकरण एवं सम्मान प्रदान किये गये। भारत सरकार द्वारा इन्हें सन् १९७६ में `पद्म श्री’ से नवाजा गया। पं० रविशंकर विश्‍वविद्यालय द्वारा भी इन्हें मानद डी लिट की उपाधि प्रदान की गई।

बाहरी कड़ियाँ

छायावाद के मुकुट : संजीव तिवारी का आलेख
बेक्यूलोवाइरस

बेक्यूलोवाइरस एक विषाणु है।
चीनी शताब्दी

समीक्षा

चीन के महाशक्ति के रूप में उदय की १९७० के दशक से भविष्यवाणियाँ की जाती रहीं हैं। १९८५ में ही साम्यवादी दल के प्रमुख हू याओबांग ने कहा था की चीन २०४९ से पहले ही महाशक्ति बनने की योजना बना रहा है।
ग्लोबल लैंविज मॉनिटर के अनुसार, चीन का उदय २००० के दशक का सर्वाधिक पढ़ा जाने वाला समाचार था।

अर्थव्यवस्था

पिछले ३० वर्षों से चीन की अर्थव्यवस्था १०% से भी अधिक तेज़ी से बढ़ रही है। क्रय शक्ति के आधार पर चीन का सकल घरेलू उत्पाद, अमेरिका के बाद दूसरे और संज्ञात्मक सकल घरेलू उपाद आधार पर भी, संराअमेरिका के बाद दूसरे स्थान पर है। २००७ में चीन ने जर्मनी की अर्थव्यवस्था को पीछे छोड़ा और २०१० में जापानी अर्थव्यवस्था भी चीनी अर्थव्यवस्था से पीछे गई और अन्ततः २०२७ तक अमेरिकी अर्थव्यवस्था के भी चीनी अर्थव्यवस्था से छोटे होने का अनुमान है। चीन, जर्मनी को पछाड़ते हुए, अब विश्व का सबसे बड़ा निर्यातक है और संराअमेरिका को पछाड़ते हुए विश्व का सबसे बड़ा वाहन बाज़ार है। इसका विदेशी मुद्रा भण्डार, जो विश्व में सबसे अधिक है, २,२०० अरब $ है।
रॉबर्ट फ़ॉजेल, जो अर्थशास्त्र में एक नोबल पुरस्कार विजेता हैं, के अनुसार २०४० तक चीनी अर्थव्यवस्था का आकार १२३ खरब $ होगा और यह विश्व के सकल उत्पाद का ४०% होगा - जो संराअमेरिकी जीडीपी (१४%) और यूरोपीय संघ की जीडीपी (५%) से कहीं अधिक होगा। चीन की प्रति व्यक्ति आय भी ८५,००० $ होगी, जो यूरोपीय संघ के लिए पूर्वानुमानित से दोगुनी से भी अधिक है।

सेना

चीन के पास विश्व की सबसे बड़ी पदवीबल (सक्रिय) सेना और रक्षा बजट दूसरा सर्वाधिक है। चीन, सैन्य प्रौद्योगिकी और नवोन्मेष (इनोवेशन) के मामले में भी एक उभरती महाशक्ति है।
यह संयुक्त राष्ट्र सुरक्षा परिषद का स्थाई सदस्य और मान्यता प्राप्त परमाणु शक्ति सम्पन्न देश है।

प्रौद्योगिकी

चीन, संराअमेरिका को पछाड़ते हुए विश्व का शीर्ष प्रौद्योगिकी निर्यातक बन गया। चीन वर्तमान में विश्व का तीसरा सबसे बड़ा अन्वेषक है और २०१२ तक विश्व अन्वेषण का नेतृत्व करने के लिए तैयार है। चीन प्रौद्योगिकीय पदवीबल में भी, विश्वव्यापी प्रौद्योगिकीय प्रतियोगितात्मकता में संराअमेरिका को पछाड़ते हुए विश्व में शीर्ष पर है। हरित प्रौद्योगिकी के क्षेत्र में भी चीन को विश्व में शीर्ष पर माना जाता है। इन करणो के चलते चीन की प्रौद्योगिकी महाशक्ति बनने की भी भविष्यवाणी कि गई है।

भाषा

चीन की प्रमुख भाषा और राष्ट्र भाषा चीनी मन्दारिन एक अन्तर्राष्ट्रीय भाषा बनने के लिए भी तैयार है। यह भाषा संयुक्त राष्ट्र की छः आधिकारिक भाषाओं में से एक है। यह विश्व की सर्वाधिक बोली जाने वाली भाषा भी है। चीन के अन्तर्राष्ट्रीय मामलों में बढ़ते हुए महत्व को देखते हुए यह कहा जा सकता है कि चीनी मन्दारिन भाषा विश्व कि एक प्रमुख अन्तर्राष्ट्रीय भाषा बन जाएगी। इस भाषा के बढ़ते हुए महत्व को देखेते हुए ही बहुत से अमेरिकी और ब्रिटिश विद्यालयों, महाविद्यालयों इत्यादि में इस भाषा को सीखने वालों की संख्या बढ़ रही है। वर्तमान में चीनी मन्दारिन संजाल पर दूसरी सर्वाधिक प्रयुक्त होने वाली भाषा है जिसके निकट भविष्य में प्रथम पर आने कि भी पूरी सम्भावना है।
तिजारा विधानसभा क्षेत्र (राजस्थान)

तिजारा विधानसभा क्षेत्र राजस्थान का एक विधानसभा क्षेत्र है। 
यहाँ पर कभी काँग्रेस और कभी भाजपा जीतते आए हैं। २०१३ में यहाँ से भाजपा नेता ममन सिंह जीते थे।
चार्ल्स शेफर्ड

चार्ल्स शेफर्ड (fl. 1858-1878) एक अंग्रेजी छायाकार (फोटोग्राफर) और मुद्रक (प्रिंटर) थे जिन्होने 19 वें शताब्दी के उत्तरार्ध में भारत में काम किया था। उनके द्वारा ली गयी तस्वीरों में अंग्रेजी और भारतीय दोनो के ही सैनिकों और नागरिकों के दृश्य शामिल हैं।
शेफर्ड ने सन 1862 में आर्थर रॉबर्टसन के साथ मिलकर आगरा में शेफर्ड एंड रॉबर्टसन नामक एक फोटो स्टूडियो की स्थापना की थी। यह स्टूडियो सन 1864 में शिमला स्थानांतरित हो गया और इस समय सैमुअल बॉर्न भी शेफर्ड के व्यवसाय में प्रमुख फोटोग्राफर के रूप में शामिल हो गये और कंपनी का नाम बदलकर हावर्ड, शेफर्ड एंड बॉर्न कर दिया गया। सन 1868 के आसपास हावर्ड के जाने के बाद कंपनी का नाम सिर्फ शेफर्ड एंड बॉर्न कर दिया गया। शेफर्ड एंड बॉर्न की दूसरी शाखा कलकत्ता (अब कोलकाता) में खोली, जहां वो एक पोर्ट्रेट स्टूडियो चलाते थे, और यहां से उनके काम को व्यापक रूप से उपमहाद्वीप में अभिकर्ताओं और ब्रिटेन में थोक वितरकों के माध्यम से बेचा जाता था। 
1870 में बॉर्न इंग्लैंड लौट गये, लेकिन फर्म का काम जारी रहा, और सन 1872 में बॉर्न की जगह कॉलिन मरे कंपनी के प्रमुख छायाकार बन गये।

शेफर्ड जिन्होने मुख्य रूप से मुद्रक या चित्र छापने का काम किया था, 1885 में कंपनी से अलग हो गये, लेकिन कोलकाता में बॉर्न एंड शेफर्ड का काम बदस्तूर जारी रहा।
दार अस सलाम क्षेत्र

दार अस सलाम क्षेत्र, तंज़ानिया के 26 प्रशासनिक क्षेत्रों में से एक है। इस क्षेत्र की राजधानी दार अस सलाम शहर है। यह तंज़ानिया का सबसे धनी क्षेत्र होने के साथ सबसे घना बसा क्षेत्र भी है और इसका जन घनत्व 1786 व्यक्ति/वर्ग मील है। 2002 की जनगणना के अनुसार इस क्षेत्र की आधिकारिक जनसंख्या 2487288 है। इस क्षेत्र की जनसंख्या वृद्धि दर 4.3% है जो किगोमा क्षेत्र के बाद दूसरे स्थान पर है। क्षेत्र की 93.9% जनसंख्या दार अस सलाम नगरपालिका क्षेत्र में निवास करती है।
खाओ याई राष्ट्रीय उद्यान

मौसम

उच्च आर्द्रता के साथ बारिश का मौसम मई से अक्टूबर तक है। औसत तापमान दिन के दौरान 27 डिग्री और रात के दौरान 13 डिग्री है। ठंड का मौसम नवंबर से फरवरी तक साफ और धूपदार आसमान के साथ होता है। दिन के दौरान औसत तापमान 22 डिग्री और रात के दौरान 10 डिग्री तक नीचे चला जाता है। मार्च से अप्रैल तक गर्म मौसम रहता है। उसी समय दिन में औसत तापमान 20-30 डिग्री और रात के दौरान 17 डिग्री तक रहता है।

आगंतुकों

राष्ट्रीय उद्यान विभाग (DNP) के अनुसार, जो उद्यान का प्रबंधन करता है, खाओ याई के आगंतुक 2008 में 671,569 से बढ़कर FY2016 में 1.2 मिलियन से अधिक हो गए हैं।अक्टूबर 2015 से सितंबर 2016 तक 471,514 वाहन उद्यान में प्रवेश किए।
बुर्क़ा

प्रचलन

बुर्क़ा मुस्लिम समाज की स्त्रियों में महिलाओं द्वारा घर से बाहर निकलने के अवसर पर अनिवार्य रूप से पहना जाता है। बुर्क़े को इस्लाम धर्मावलंवी स्त्रियों के सम्मान की रक्षा करने वाला साधन मानते हैं। पर्दा प्रथा के दौर में इसके पहनने पर अधिक सख्ती थी।

प्रतिबंध

बुर्क़ा का आत्मघाती कार्यवाइयों में इस्तेमाल तथा उसका अपराधियों द्वारा स्वयं को छुपाने के उपकरण के रूप में प्रयोग करने की घटनाओं के बाद उसके सार्वजनिक स्थलों में प्रयोग पर गंभीर विवाद खड़ा हो गया। इसके पश्चात अनेक इसाई बहुल पश्चिमी देशों ने सार्वजनिक स्थलों पर बुरका पहनने को प्रतिबंधित कर दिया।
अलेक्सांदर क्वास्नियेव्स्की

अलेक्सांदर क्वास्नियेव्स्की (पोलिश वर्तनी : Aleksander Kwaśniewski) (जन्म : 15 नवम्बर 1954) पोलैण्ड के राजनेता हैं। वे सन् 1995 से 2005 तक पोलैण्ड के राष्ट्रपति रहे।
मेयमना

भूगोल

मेयमना 'बंद-ए-तुर्किस्तान' नामक पहाड़ी क्षेत्र की उत्तरी तरफ़ के चरणों में ८७७ मीटर (२,८७७ फ़ुट) की ऊँचाई पर स्थित है। इस शहर के नीचे क़ेसर​ नदी (Qeysar River,) बहती है, जो मेयमना नदी और आब-ए-क़ेसर (अर्थ: क़ेसर/राजा का पानी)​ भी कहलाती है। यह बंद-ए-तुर्किस्तान शृंखला से उतरने वाली बंद-ए-तुर्किस्तान नदी की एक उपनदी है। बंद-ए-तुर्किस्तान से एक और नदी भी उतरती है - सर-ए-पोल नदी - जो सर-ए-पोल प्रान्त से गुज़रती है।

लोग

इस इलाक़े के अधिकतर लोग उज़बेक भाषा बोलने वाले उज़बेक लोग हैं, हालांकि अल्पसंख्या में कुछ ताजिक लोग और पश्तून भी यहाँ रहते हैं।
६ अप्रैल

निधन

2001- चौधरी देवी लाल ,भारत के पूर्व उप प्रधानमंत्री तथा हरियाणा के पूर्व मुख्य मन्त्री
भीलवाड़ा लोक सभा निर्वाचन क्षेत्र

सांसद

वर्तमान: सुभाष बहेड़िया
रत्ती (वज़न का माप)

रत्ती भारतीय उपमहाद्वीप का एक पारम्परिक वज़न का माप है, जो आज भी ज़ेवर तोलने के लिए जोहरियों द्वारा प्रयोग किया जाता है। आधुनिक वज़न के हिसाब से एक रत्ती लगभग ०.१२१२५ ग्राम के बराबर है।
घूर्णन अक्ष

भौतिकी में, घूर्णन अक्ष उस काल्पनिक लकीर को कहा जाता है जिसके इर्द-गिर्द कोई घूर्णन करती हुई (यानि लट्टू की तरह घूमती हुई) वस्तु घूम रही हो। खगोलशास्त्र में पृथ्वी अपने अक्ष पर घूर्णन करती है।

अन्य भाषाओँ में

"घूर्णन" को अंग्रेज़ी में "रोटेशन" (rotation) और अरबी में "दौरान" (دوران) कहते हैं। "अक्ष" को अंग्रेज़ी में "ऐक्सिस" (axis) कहते हैं।
जयन्त

जयन्त, देवराज इन्द्र के पुत्र थे। वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, विजय, सुराष्ट्र, राष्ट्रवर्धन, अकोप, धर्मपाल तथा सुमन्त्र
उपकार (1967 फ़िल्म)

संक्षेप

फिल्म की कहानी राधा (कामिनी कौशल) और उसके दो पुत्रों भारत (मनोज कुमार) व पूरन (प्रेम चोपड़ा) की कहानी है। राधा ग्रामीण महिला है जो अपने परिवार को खुशहाल देखना चाहती है। उसकी इच्छा अपने पुत्रों को पढ़ा-लिखा कर बड़ा आदमी बनाने की है। परन्तु वह दोनों की पढ़ाई का भार वहन नहीं कर पाती है। भारत ख़ुद की पढ़ाई रोक कर पूरन को पढ़ने के लिए शहर भेजता है। पूरन जब शिक्षा पूरी करके वापस आता है तो उसे आसान पैसा कमाकर खाने की आदत पड़ जाती है और इसमें उसका भागीदार होता है चरणदास (मदन पुरी), जो उसके परिवार में फूट डालने का कार्य भी करता है। वह चरणदास ही था जिसने उनके पिता को मारा था। चरणदास आग में घी का काम करता है और पूरन को जायदाद के बँटवारे के लिए उकसाता है। पापों की गर्त तले धँसा पूरन जायदाद के बँटवारे की माँग करता है। भारत स्वेच्छा से सारी सम्पत्ति छोड़ कर भारत-पाक युद्ध में लड़ने चला जाता है, जबकि पूरन एक ओर तो अनाज की कालाबाजारी तथा तस्करी का धंधा करता है और दूसरी ओर सीधे सादे गाँव वालों को मूर्ख बनाता है।

लड़ाई में भारत दुश्मन के हाथों ज़ख़्मी हो जाता है और पकड़ा जाता है लेकिन किसी तरह दुश्मन को चकमा देकर अपने गाँव की तरफ़ ज़ख़्मी हालत में है निकल पड़ता है। रास्ते में चरणदास ज़ख़्मी भारत को मारने का षड्यंत्र रचता है, परन्तु मलंग चाचा (प्राण), जो कि विकलांग है, उसको बचा लेता है और ख़ुद घायल हो जाता है। घायल भारत और मलंग चाचा को बचाने में डॉक्टर कविता (आशा पारेख) महत्वपूर्ण भूमिका निभाती है। उधर पूरन को भी गिरफ़्तार कर लिया जाता है। उसको  अपनी ग़लती का अहसास हो जाता है और वह गोरख धंधा करने वालों को पकड़वाने में सरकार की सहायता करता है।

रोचक तथ्य

देश भक्ति के अा

बौक्स ऑफिस

यह फ़िल्म बॉक्स ऑफ़िस में सुपर हिट रही थी।
शमशाद हुसैन

कैरियर

उनकी पहली अकेली प्रदर्शनी 1968 में हुई। इस प्रदर्शनी में उन्होंने 50 रुपये में अपनी पहली पेंटिंग बेची।

पुरस्कार

1983 में शमशाद को ललित कला अकादमी का राष्ट्रीय पुरस्कार मिला।
उन्होंने अखिल भारतीय राष्ट्रीय एकता सम्मेलन से इंदिरा गांधी प्रियदर्शिनी पुरस्कार इंदिरा गांधी प्रियदर्शिनी पुरस्कार भी प्राप्त किया।